KOMMISSIONENS FORORDNING (EF) Nr. 1367/98 af 29. juni 1998 om ændring af forordning (EØF) nr. 94/92 om nærmere regler for indførsel fra tredjelande som omhandlet i forordning (EØF) nr. 2092/91 (EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler (1), senest ændret ved Kommissionens forordning (EF) nr. 1488/97 (2), særlig artikel 11, og

ud fra følgende betragtninger:

I artikel 11, stk. 1, i forordning (EØF) nr. 2092/91 fastsættes, at produkter, som indføres fra et tredjeland, kun kan markedsføres, hvis de har oprindelse i et tredjeland, der er anført på en liste, som opstilles i overensstemmelse med betingelserne i nævnte artikels stk. 2; en sådan liste er blevet opstillet i bilaget til Kommissionens forordning (EØF) nr. 94/92 (3), senest ændret ved forordning (EF) nr. 314/97 (4);

Ungarn og Schweiz er ved forordning (EF) nr. 314/97 blevet optaget på den liste, der er omhandlet i artikel 11, stk. 1, i forordning (EØF) nr. 2092/91, for en periode, der udløber den 30. juni 1998, med henblik på i denne periode at foretage en detaljeret undersøgelse af visse aspekter vedrørende gennemførelsen i disse lande af regler svarende til dem i forordning (EØF) nr. 2092/91;

den faktiske gennemførelse i Ungarn af regler svarende til dem i forordning (EØF) nr. 2092/91 er blevet bekræftet ved en undersøgelse, som Kommissionen har foretaget på stedet;

Schweiz har godkendt et nyt kontrolorgan, der skal føre kontrol i overensstemmelse med de schweiziske bestemmelser om økologisk landbrug;

for at ordningen kan fungere for hvert enkelt tredjeland, må de organer, der har til opgave at udstede den i artikel 11, stk. 1, litra b), i forordning (EØF) nr. 2092/91 omhandlede kontrolattest, udpeges;

Australien har givet meddelelse om ændringer i sin kontrolordning; kontrollen af erhvervsdrivende i Australien foretages for øjeblikket af private kontrolorganer, som overvåges af en offentlig myndighed;

Israel har bekræftet, at kontrol og certificering af økologiske produkter vil blive varetaget af landbrugsministeriet;

en gennemgang af de oplysninger, ovennævnte tredjelande har fremsendt, har ført til den konklusion, at kravene svarer til dem, der fremgår af EF-bestemmelserne;

de i denne forordning fastsatte foranstaltninger er i overensstemmelse med udtalelse fra den komité, der er omhandlet i artikel 14 i forordning (EØF) nr. 2092/91 -

UDSTEDT FØLGENDE FORORDNING:

Artikel 1

Bilaget til forordning (EØF) nr. 94/92 ændres som angivet i bilaget til nærværende forordning.

Artikel 2

Denne forordning træder i kraft den 1. juli 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. juni 1998.

På Kommissionens vegne

Franz FISCHLER

Medlem af Kommissionen

(1) EFT L 198 af 22. 7. 1991, s. 1.

(2) EFT L 202 af 30. 7. 1997, s. 12.

(3) EFT L 11 af 17. 1. 1992, s. 14.

(4) EFT L 51 af 21. 2. 1997, s. 34.

BILAG

1. Punkt 3 og 4 i teksten vedrørende Australien affattes således:

»3. Kontrolorganer:

- Australian Quarantine Inspection Service (AQIS)

- Bio-dynamic Research Institute (BDRI)

- Biological Farmers of Australia (BFA)

- Organic Vignerons Association of Australia Inc. (OVAA)

- Organic Herb Growers of Australia Inc. (OHGA)

- National Association of Sustainable Agriculture, Australia (NASAA)

4. Attestudstedende organer: se punkt 3.«

2. Punkt 5 i teksten vedrørende Ungarn affattes således:

»5. Optagelsens varighed: 30. 6. 2000.«

3. Punkt 3 og 4 i teksten vedrørende Israel affattes således:

»3. Kontrolmyndighed: Ministry of Agriculture.

4. Attestudstedende myndighed: se punkt 3.«

4. Punkt 1, 3, 4 og 5 i teksten vedrørende Schweiz affattes således:

»1. Produktkategorier:

a) uforarbejdede vegetabilske produkter, jf. artikel 1, stk. 1, litra a), i forordning (EØF) nr. 2092/91, med undtagelse af produkter produceret i omlægningsperioden som omhandlet i samme forordnings artikel 5, stk. 5

b) levnedsmidler hovedsageligt bestående af en eller flere ingredienser af vegetabilsk oprindelse, jf. artikel 1, stk. 1, litra b), i forordning (EØF) nr. 2092/91, med undtagelse af produkter som omhandlet i samme forordnings artikel 5, stk. 5, der indeholder en ingrediens af landbrugsoprindelse, der er produceret i omlægningsperioden.«

»3. »Vereinigung Schweizerischer Biologischer Landbauorganisationen« (VSBLO), »Institut für Marktökologie« (IMO), »Forschungsinstitut für Biologischen Landbau« (FIBL) og »Association Suisse pour Systèmes de Qualité et Management« (SQS).

4. Attestudstedende organer: se punkt 3.

5. Optagelsens varighed: 31. 12. 2002.«